এদিকে সম্মিলিত বিরোধী দল তত্ত্বাবধায়কব্যবস্থা পুনর্বহালের জন্য জোরদার আন্দোলন শুরু করেছে। সে আন্দোলন দমাতে আঠারোদলীয় বিরোধী জোটের সভাপতি-মহাসচিবসহ ৪৪ জনের বিরুদ্ধে গাড়ি পোড়ানোর মামলা দিয়ে তাদের কারারুদ্ধ করেছে সরকার। ২৪ মে দৈনিক প্রথম আলো রিপোর্ট করেছে যে, এজাহারে যা বলা হয়েছে প্রকৃত ঘটনার সঙ্গে তার কোনো মিল নেই। সবই ভুয়া ও বানোয়াট। কিন্তু এসব বিষয়ে নিম্ন আদালত আমলে নেননি। তাদের জামিন আবেদন বারবার নাকচ হয়েছে। এখন উচ্চ আদালত ভরসা। সে ভরসা সত্যি আছে কি না, বলতে পারি না।